A műanyag újragondolása – sosem volt még ennyire aktuális a téma

A Klímainnovációs Közösség idén újra megszervezi a Startup Plastic Surgery inkubációs programot. A programra olyan magyar startupok jelentkezését várja, amelyek megoldást nyújtanak a műanyag által okozott környezeti és egészségügyi kihívásokra. A program során kiválasztott legígéretesebb projektek gyorsított eljárású lehetőséget kaphatnak az MFB csoporthoz tartozó Hiventures inkubációs befektetési programjában, ahol 15 millió forintos befektetésben részesülhetnek. A programra a meghosszabbított határidővel július 14-ig lehet jelentkezni.